section_heading: Etimologija
paragraph_text: Prema mišljenju dr. fra Karla Jurišića, prezime Vranković vjerojatno spada u širok krug patronimnih prezimena nastalih od imena pretka, koji je u konkretnim slučaju nosio ime "Vranko" tj. "Franko" (=Franjo), te posvojnog dodatka "-ov" i sufiksa tj. dometka "-ić". Sličan stav ima i akademik Petar Šimunović navodeći: "...i naša prezimena s vran/vranj mogu postati od osobnog imena Frane/Franjo u kraju gdje se neslavensko /f/ zamjenjuje sa /v/: Vrane (= Frane)."